เพิ่มพูน ชิดชอบ

พลตำรวจเอก เพิ่มพูน ชิดชอบ  เป็นนักการเมือง และ ตำรวจชาวไทย เคยดำรงตำแหน่ง ผู้ช่วยผู้บัญชาการตำรวจแห่งชาติ ปัจจุบันดำรงตำแหน่งรัฐมนตรีว่าการกระทรวงศึกษาธิการ

ประวัติ 
พลตำรวจเอก เพิ่มพูน ชิดชอบ เกิดเมื่อวันที่ 5 ตุลาคม พ.ศ. 2503 ที่ตำบลเพี้ยราม อำเภอเมือง จังหวัดสุรินทร์ เป็นบุตรของ ชัย ชิดชอบ อดีตประธานสภาผู้แทนราษฎรและประธานรัฐสภา กับ นางละออง ชิดชอบ เป็นพี่ชายของศักดิ์สยาม ชิดชอบ อดีตรัฐมนตรีว่าการกระทรวงคมนาคม และเป็นน้องชายของ เนวิน ชิดชอบ ประธานสโมสรฟุตบอลบุรีรัมย์ ยูไนเต็ด อดีตรัฐมนตรีช่วยว่าการกระทรวงการคลัง และ นางอุชษณีย์ ชิดชอบ สมาชิกวุฒิสภาไทย ชุดที่ 8

พลตำรวจเอกเพิ่มพูน ชิดชอบ จบการศึกษาปริญญาตรีในสาขานิติศาสตร์ จากคณะนิติศาสตร์ มหาวิทยาลัยรามคำแหง

การทำงาน

ราชการตำรวจ 
พล.ต.อ.เพิ่มพูน เริ่มทำงานในอาชีพตำรวจที่สำนักงานเลขานุการ กรมตำรวจ และได้เลื่อนตำแหน่งเรื่อยมาจนกระทั่งเป็นผู้บังคับการกองตรวจราชการ 2 จเรตำรวจ ในช่วงรัฐบาลสมัคร สุนทรเวช ต่อมาได้เลื่อนเป็นผู้บังคับการตรวจคนเข้าเมือง กทม. ก่อนขยับตำแหน่งเรื่อนมาจนได้มารับตำแหน่งผู้ช่วยผู้บัญชาการตำรวจแห่งชาติ ในปี 2562 จนกระทั่งในปี 2564 พล.ต.อ.เพิ่มพูน เกษียณอายุราชการตำแหน่ง ที่ปรึกษาพิเศษ สำนักงานตำรวจแห่งชาติ

ทั้งนี้ พล.ต.อ.เพิ่มพูน เป็นที่รู้จักของสังคมจากกรณีที่อัยการสูงสุดสั่งไม่ฟ้องนายวรยุทธ อยู่วิทยา ในข้อหาเมาแล้วขับซึ่งทำให้ ด.ต.วิเชียร​ กลั่นประเสริฐ​ เสียชีวิต โดย พล.ต.อ.เพิ่มพูน ลงนามแทน ผบ.ตร. ในการไม่เห็นแย้ง ทำให้คดียุติลงทันที

การเมือง 
พล.ต.อ.เพิ่มพูน ได้รับแต่งตั้งเป็นรัฐมนตรีว่าการกระทรวงศึกษาธิการ ในรัฐบาลเศรษฐา ทวีสิน ในปี 2566

เครื่องราชอิสริยาภรณ์

อ้างอิง 
 

บุคคลจากอำเภอเมืองสุรินทร์
ชาวไทยเชื้อสายเขมร
สกุลชิดชอบ
ตำรวจชาวไทย
นักการเมืองไทย
รัฐมนตรีว่าการกระทรวงศึกษาธิการไทย
พรรคภูมิใจไทย
บุคคลจากโรงเรียนสวนกุหลาบวิทยาลัย
บุคคลจากคณะนิติศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.